
T>E HYDTIOCEPHALO ACUTO. 



• * * 
l 

• l . - 



Inter graviores niorbos infantili quidem aetati nia- 
gis communes, non vero hui'c soli proprios, certe 
Hydrocephalum Acutum recensendum arbitror. Hu- 
jusce tamen morbi sermo quidam nimis obscurus et 
anceps in antiquorum scriptis invenitur. Ipsius de- 
scriptionem sat distinctam Sauvagesius praebuerat, 
oblivione in posterum obrutam, namque nomine E- 
clampsis ab illo nuncupabatur . Ruperto Whyltio 
princeps de isto et revera completa debetur Disserta- 
tio. Ipse, probato discrimine inter symptomata quae 
plerumque serosas Encephali in infantibus effusiones 
sequuntur^ et illa quae ex rapida haemorrhagia ha- 
bentur in textu Cerebrali, etiam propter fluidi effusi 
in casibus ambobus analogiam; morbum de quo ser- 
mo est, chronico Hydrocephalo simillimumexistima- 

vir, ideoque nomine Hydrocephali Acuti insignivit. 
Post hujus doctrinam, gravissimi auctores et summa 
laude digni uti Coindetus, Itardius aliique, hoc ar- 
gumento plurima luce perfuderunt, non ita tamen, 
ut quamlibet diflicultatem auferrent. Phlogistici vero 
processus recognitio, indagines auctorum recentissi- 
morum summae, Anatomes Pathologicae lux, quae 
cerebri organicas mutationes clare nobis ostendit, 
pluribus evictis difficultatibus, Hydrocephali diagno- 
sim in aperto posuerunt ; sique nondum hujus affe- 
ctionis patefacta nobis origo, diflicile tamen perscru- , 
tantis Medici sese oculis abdit. 

DE SEDE ET 5ATUHA HYDROCEPHAU. 

i 

t • • • 

Quam variae atque ad invicem inter se pugnantes 
veterum opiniones de Hydrocephali sede atque natu- 
ra ! Serosas omnes eflusiones acutas in Encephalica 
cavitate apoplexiae consequentes, quam nos Serosam 
vocamus, autumabant. Morgagnius hujusmodi mor- 
bum sicut effusionis effectum consideravit, quin ipsius 
causam cognosceret. Whyttius, ut hujusce effusionis 
genesim explicaret, venosam fieri admisit activam 
congestionem, a subiato aequilibrio inter exhalaatia 
arteriosa, et venas absorbentes, et hinc maximeveri- 
tati accedere videbatur. Gardonius aliique, qua febrim 
essentialem illum agnoverunt ; sed haec assertio vali- 

dis carebat fundamentis, ideoque nihili ipsam duxe- 
runt. Ilardius opinatur Hydrocephalum modo Essen- 
tialem, modo Encephalitidis symptomaticum esse. 

• 

Quae ex tot, tantisque in medium allatis opinionibus 
erit minus incerta? Nos in ea sumus sententia, non 
posse essentialem haberi hydrocephalum, at necessa- 
rio a phlogosi pendere: nam; quomodo haec opinio 

achnittenda. si Strambio teste. omnia svmr>tomata. 
quae hoc in morbo observantur, illa non dubia sunt, 
quae vel Encephalitidem, vel Aracnoitidem acutaui 
sequuntur ? Quod si aliquibus in casibus illas mutatio- 
nes necroscopia nobis non ostendit quae phlogoseos 
existentiam demonstrent, non ignoramus attamen, 
saepe illas post mortem evanescere, praesertim ubi de 
inflammationibus membranarum sermo sit: exemplum 
nobis oflerunt hydropes abdominales a phlogosi pe- 
ritonaeali exortae, in quibus non semper constantem 
ruborem atque turgorem phlogosim comitantes inve- 
nimus. 

Quid nobis igitur statuendum est? Cum causas 
eonsideramus quae hunc gignunt morbum, sympto- 
mata quae exhibet, mutationes quae in cadaverum 
sectione reperiuntur, curae denique methodum, mor- 
bum, de quo sermo est, veram esse et vehementem 
Aracnoitidem non dubi tamus, quam ipsa" membranae 
natura* . auementum exhalationis consequitur. Tam 

consistere nequit, sed meninges ctiam, et Cerebri aub- 
stantia hujus participes fiunt; hinc, dum phaenouiena 
adsunt inflammatoria ct febrilia, etiam facultatum in- 
tellectualium lacsioncs cernimus, ut convulsionet, sen- 
suum anomaliae, sopor, atque alia : cum autem effu- 
sio orta sit copiosa, haec eadem cerebrum comprimit, 
unde apoplexiae phaenomena prodeunt. Nec dicen- 
dum, in hoc solummodo morbum consistere, quoniam 
Hydrocephalum acutum qua alius afFectionis inflam- 
matoriae, et in primis non bene cognitae, vel male 
curatae ventriculi aut intestinorum phlogoseos effe- 
ctum dignoscimus. Verum enim vero, dolor,qui sem- 
pcr Epigastrion aggreditur (pracisertim tum cum Cae- 
phalalgia minus vehemens est) simul cum diarrhoea 
clare demonstrat ventriculi atque intestinorum irrita- 
tionem: adde insuper, quod dolor iste morbum prae- 
cedit; adde ruborem ad latera et ad apicem linguae, 
quae interdum spisso obducta conspicitur muco; adde 
denlque quod Hydrocephalus saepe cum vomitu, aliis- 
que symptomatibus gastricac phlogoseos conjungitur, 
et suadebimus nobis in hujusmodi morbo semper, aut 
saltem ab initio, gastricarum viarum irritationem ha- 
beri. 

Phlogosim encephalicam non inficiabimur quando- 
que primilivam esse posse; sed asserimus nonnullos 
auctores nimiam cephalicis symptomatibos mentem 
praestitisse, et parum illis ventriculi et intestinorum 

respexisse. Sit vero fas asserere, in Hydrocephalo 
acuto primum saepe Gastro-Enteritidem existere, cui 
varia celeritate Aracnoitis adjungitur: tum et quan- 
do ab encephalo phlogosim originem ducere, quae 
inde ad viscera digestioni inservientia propagatur. 
Rarius phlogosis Encephalica ex se stat, et aegrum oc- 
cidit. 

HYDROCEPHALI ACUTI HYPOTYPOSIS. 

* * ' ' . ■ . it 

• 

Hydrocephalus acutus quatuor stadia perciirrit: 
i.° stadium prodromorum, 2* inflammationis, 3.° se- 
cretionis morbosae, 4-° stadium paralyticum. 

I. Sicuti Hujusce morbi prodroma, praeter volu- 
men capitis auctum, auctumque pondus, si aetati, 
aliisque corporis partibus respicere velimus, saepe 
quaedam ex sequentibus observantur: nempe oculi 
prominentes, animus hebes, loquelae tarditas, gressus 
lentus, veternus, vertigines, vultus tumidus, pallor ad 
cutem, urinae et dejectiones alvinae parcae, atque 
totius corporis infirmitas. 

II. Istis praegressis, Cephalalgia violenta et conti- 
nua erumpit, quae si rumor fit, aut lux adsit exaspe- 
ratur, cui Gasteralgia et colici dolores subsequuntur. 
Continue aeger caput circum agit, manus fert motu 
quodam automatico, non jam ad cranium, sed ad os 
atque nares, ut si quid ex eis educere vellet In eo 

morbosa inest sensilitas, lumina sursutri tollit, ipsa 
demittit, Linc movet et hinc; pupilla angusta, na- 
riuni ariditas frequens, in deliquiuni proclivitas, fri- 
gus aliaque symptomata essentialia febris ingressum 
demonstrant. Lingua parum conspurcata, ad latera 
et ad apicem rubicunda apparet, halitus graveolens, 
apositia, materierum putridarum frequens vomitio, 
continuus dolor ad regionem Epigastrii , venter tu- 
midus, pertinax alvi obstipatio, urinae turbidae su- 
per quas puncta micantia natare conspiciuntur; cun- 

*i I \ fi. c c t\ \ \ u d j ) 1 1 d, c ii o m o ti o p li ijt i ci | ^ p^r&tum sistu n t« 
Adde, aegri anxietatem et inquietudinem, stridorem 
in clamore singularem, quem Coindetius Clamorem 
Encephalicum declaravit; faciem modo animatam, 
modo incompositam, pulsus frequentes, irregulares, 
modo lentiores debilesque. 

Hujusmodi symptomata, decursum non ita regula- 
rem percurrunt, nec, ut descripsimus, aperte vide- 
mus, sed multae adsunt mutationes, ideoque referen- 
dum ducimus quod Frankius scripsit: — Quod si vero 
puerulorum aut aetatem fari nesciam, aut morosi- 
tatem, qua nec pulsuum quidem exploratio aliquan- 
do conceditur, aut taciturnitatem contumacem , aut 
in responsis inconstantiam paucae fidei dignitatem 
consideres; quam infirma haec omnia desideratae 
diagnosis fulcra dicenda sint, eo facilius quod et ipse 
capitisdolor, et levis impatientia,et vomitus,et febris 

defuisse sint visa, concludes — et quoad decursum— • 
si vero huic morLi stadio dierum vel decem vel quin- 
decim intervallum assignant, sunt certe et quidem 
plurimi quibus islud longe brevius sit, et quibus mor- 
bi decursus stadiis nempe caeteris sibi rapide sucoe- 
dentibus non sex adeo quam duarum hebdomadarum, 
ac breviore aliquando intervallo in mortem termi- 
natur. 

III. Stadium in quo morbosa solet evenire secretio 
istis stipatur phaenomenis: 

Febris remittet, affectio cerebri penitus disparet, 
frequentia suspiria ac valde difficilia respirationem 
sequuntur profundam, pueri inquietudo in apathiam 
transit, quam clamor ille Encephalicus interdum in- 
terrumpit. Maximam attentionem oculorum sympto- 
mata desiderant; initio maximam patiuntur sensilita- 
tem, cujus causa luci adversantur; pupilla summopere 
dilatatur; quotiescunque aeger in soporem transtt 
sub palpebris hiantibus oculos videmus se se unde- 
quaque moventes, saepe sursum respicientes : si pal- 
pebras digitis pandimus, tantum partem corneae opa- 
cae inferiorem apparet : morbo progrediente Strabi- 
smus observatur. Juxta Itardium, Iris lucis actioni ex- 
posita spasmodicum quendam constrictionis et dila- 
tationis alternatim patitur motum. Interdum oculi 
characterem exhibent peculiarem, qui ad hydrocepha- 
li physiognomiam pertinet; ipse in immobilitate qua- 

dam sistitur quae ad exstasim spectare videtur, vel ad 
profundam animi tranquillitatem: interdum adest Di- 
plopia y vel aliae luminis hallucinationes. Hisce addas 
caloriset sitis decrementum, decubitum in lecto obli- 
quum, se se erigendi impotentiam, vocem nasalem vix 
percipiendain, evacuationes inscias. Haec ipsa vero 
morbi periodus interdum taui brevis est, ut ob mor- 
tem, etiam ubi spem medici superesse aliquando pro- 
nunciaverint, vei dirisconvulsionibus et quasi strangu- 
latione, promptissime succedentem, cmartae vix lo- 
cum concedat periodo. Quantum autem ( P. Fran- 
kius) inconstantiae ac fallaciae symptomatum et in 
hoc stadio subsit , tum ex eo , quod nec Strabismus, 
nec adversio a luce> nec pupillae dilatatio tam gene- 
raliter adsint, tum ex eo, quod eadem fere phaeno- 
mena et sub gravi dentitione, et sub vermibus, eidem 
aetati ac morbus noster propriis, et sub aliis haud ra- 
ro sese manifestat , non difficulter eruitur. Ita Petit 
demonstravit phaenomena febris verminosae propria 
in hydrocephalo absque vermibus esse ; atque Char- 
pentierius asserit pupillae tremulam constrictioncm 
cxistere, tum etiam cum nulla in Encephalo occurrat 
cfiusio. 

IV. Sub fine igitur tertiae periodi convulsiones ap- 
]>arent, quibus hcmiplegia succedit, tremores in altera 
corporis parte quam paralysis non corripuit, dentium 
stiidor; oculi exorbitis prominentes videndi amittunt 

facultatein , frigidus viscidusque sudor praesertirn ad 
latus hemiplegiacurn, pulsus celerrinius,sed interdum 
he ac sub fme lentus ; tandem et pharynx et oesopha- 
gus a resolutione vel spasmo affecti, transitum aliuien- 
tis vel polui recusant. Alvus viridissima, herbacea 
saepe, nunc liquida, inscio aegro fluit; lingua, dentes 
nigrescunt, aut aphtosa illa insignitur rubedine, foe- 
torem contrahit urina. Denique sopor ingruit, qui in- 
terdum diem extremum conficit. 

necroscopia. 

> 

Laesio prima quae, techa ossea dempta, exhihetur, 
in gravi durae matris et cerebri vasorurn congesti- 
one posita est, imo ut ab aliquibus Auctoribus asseri- 
tur, haec vasa a quodain fluido amformi extensa in- 
.veniuntur. 

Cerebri saepe substanlia, consislentia naturali a- 
missa, emollitur, sed plerumque dura ct resistens cst; 
saepe lucens quaedam serositas, autem omnino puri- 
formis totam cerebri superrlciem obtegit. Recentiora 
Pathologiacae anatomes experimenta quaedam osten- 
dunt in cerebri et cerebelli substantia tubercula, hae- 
que pariter in nervorum opticorum Thalaniis, nec 
non in meningum densitate. Laennechius in non- 
nullis individuis cerebri superficiem complanatam in- 
spexit , circumvolutiones deletas, et ipsum cerebrum 
solutum. Id quod saepius adnotandum in hujusmodi 

laesionibus evenit, effusio est humoris in Cerebri ven- 
triculis, interdum vero inter meninges, aut inter istas 
et cranium. 

Tumet quando nil omnino; et Cerebrum, tam in- 
tus quam extra, nullum abundans madefacit serum. 

Ventriculus, post cerebrum, majores mutationes o- 
stendit ; ipsum enim inflammatum, suppuratione cor- 
reptum, ac ejus membranas facile cindendas cadave- 
rum sectio demonstravit. Jaegesius quoque ipsius dis- 
solutionem vidisse asserit. 

Intestina insuper inflammata, volvulo correpta, 
jam jam in gangraenam vergentia, detegerunt: prae- 
terea non infrequenter vermes adsunt 

AKTIOLOGIA. 

Plures infantes hydrocepbalo acuto afficientur ex 
congenita in sinu materno dispositione. 

In iis patens stupiditas observatur, aut minus ad 
mentis exercitationem apti videntur; nonnunquam 
oppositum habetur phaenomenon , scilicet praecox 
intellectus evolutio : interdum notabilis timiditas at- 
que hebetudo. Juxta varias telluris regiones major e- 
tiam in infantibus inest dispositio; observamus ete- 
nim quod in multis Americae partibus atque in An- 
glia id frequentius habetur, quam caeteris in locis. 
Raro notatur ante tertium aetatis annum;ut pluri- 

murn inter quintum et undeciouini, serius vero raris- 
sirne. 

Alias insuper enumerare causas possumus, uti in- 
•olationes, labor in fornacibus, in locis nimis calidis 
habitatio, motus in gyrum nimium continuatus, terror 
vel alia animi pathemata; alicujus exanthematis retro* 
pulsio, ut Variolarum, Rosoliae, crustae lacteae : qua- 
propter saepe erysipelas observamus externum, aut 
natura sua vagum, aut quia se se nimis extendit, ce- 
rebrum, et frequentius ejus involucra corripere. Hoc 
de aliis inflammationibus dicendum. 

Supra dictis adde scrophulas, ossis cranii molli- 
tiem, haemorrhoidum, aut epistaxeos, aut alicujus sive 
habitualis fluxus suppressionem , denique ipsam tem- 
porum constitutionem. 

Alium aetiologiae fontem omnes illae praebent 
causae, quae mechanice agunt, inter quas lapsum ab 
alto cum capitis percussione aut fractura, vel cerebri 

commotione, cranii vulnera, et similia numeramus. 

> 

PROGNOSIS. 

Hydrocephali acuti prognosis ex ipsa morbi descri- 
ptione facile apparet. Maxima auctorum pars , quos 
interBurserius,Whyttius, aliique, illum reapse morta- 
lem judicant. Nonnulli recentiorum vero quartam 
vel quintam puerorum partem qui hydrocephalum 

acutum passi sunt, se ad pristinaui rcstituisse valetu- 
dinem asserunt Quidquid P. Frankius autumaverit 
liceat proferre — Ad hunc morbum, ait, quod perti- 
net num , vel unus , de cujus bjdrope ad cerebrum 
acuto revera constiterit ab eodem, nisi casu quasi for- 
tuito in aliam partem conjecto, aut in alium morbum 
converso, convaluerit. Si modo, in quo nodus baeret 
recta ejus Diagnosis non desit, non omnem curati- 
onis spem ab illa respui concedimus: quamprimum 
vero tantum aquae in ventriculis cerebri, aut certa 
quidquam per signa se prodat, collectum est, sub 
tani pigra serie bis e locis resorptione, de sanatione 
morbi conclamatum esse putamus — Inter signa quae 
prognosiui minus infaustam amittunt Strabismi de(i- 
cientiam, convulsionum atque soporis recensendaui 
putainus. 

Animadvertere vero oportet, pbacnomena inter- 
dum mitigari, et aegrum prope valetudinem esse, at- 
tamen cum e lectulo surgat aut quocunque modo se 
moveat in profundum soporem qui in mortem desi- 
nit, rursus cadit. Concedimus interdum valetudinem 
dari, sed secundo tantum stadio, vel, rarius, in prin- 
cipio tertii; bis transactis difficillime vel unquam ar- 
centur damna quae morbus intulit , et aeger certa 
morte perit. Addam quod robustorum infantum mor- 
bus, plerumque illo, qui dcbiles prebendit citius le- 
thalis est. 



Digitized by Google 




*7 

runA. 



Natura Hydrocephali statuta , organw quibus hae- 
ret expositis, phaenomenis, quae illum comitantur 
indicatis, nuuieratisquc causis et mutationibus, quae 
in cadaverihus reperiuntur, ad curam statuendam 



Indicationes in curando Hydrocephalo acuto sunt. 
i.° causas amovere, quo facto: 2." phlogosin sedare; 
3.* serosamcohibere effusioncm: 4. denique hanc, ubt 
adsit, statim dimovere. 

Hinc aeger elato capite stet, ab illo fletus atque a- 
gitatio absint , locis temperatis , et procul a luce ni- 
mia moretur, nec non a quolibet strepitu atque rumo- 
re. Diaeta maxime austera sit, nunquam substantiae 
nutrientes praesto sint nisi morbo profligato. 

Ut phlogosini , in qua evincenda tota Medici cura 
sistit, arceamus , aetate, viribus, et morbi gravitate 
consideratis, ad venae sectionem confugiendum est. 
Sunt , qui affirmant hunc morbum nullo alio modo 
curari posse, ntsi sanguine adeo fluente, ut omnino 
pulsus in aegro desint , et in asphyxiam inducatur; 
imo asserunt quod, ubi ista cessarit paucis diebus 
post, rursus ad phlebotomiam confugere oportet, ta- 
lique methodo ex nonaginta , sexaginta ad valetudt- 
nem perfectam restitui posse testantur. Quidquid de 
hac methodo nonnulli cogitent, certum tamen e<t, 

ad morbum evincendum venae seetionibus opus 

Nec glaciei ad caput applicationes minorem afte- 
runt utilitatew, et potiones frigidae, ubi cuniGastro- 
Enteritide adsit complicatio. Quapropter majori.ap- 
plicationis commodo atque efficacia, capillis abra- 
sis , linteola , aqua gelida madefacta admoveantur , 
aut, ne rapida temperiei mutatio accidat, quod valde 
periculosum esset, vesicae glacie plenae. Post hoc ad 
remedia refrigerantia confugiat Medicus , nec non 
ad purgantia, atque ad illa, quae methodum antiplilo- 
gisticam constituunt Derivatio ad pedes, calidis pedi- 
luviis, aut sinape bis terve de die repetiu summope- 
re laudata fuit. • 

Si gastrica aderit complicatio, birudines ad ab- 
domen admoveaniur, lotiones frigidae, clismata ex 
aqua frigida, aut, teste Stambio, ex ipsa, et lacte con- 
fecU; fortiora purgautia absint , quae non nisi gra- 
viorem facerent affectionem. 

scrosa adpareat 

effusio, diureticis utenduui est, nec non frictionibus 
ex bydrargyro. 

Caiomel a pjurimis auctoribus suimnopere lauda- 
tur usque dum Huidas producat evacuationes; ab aliis 
cum Jalapa, Gummi,Gutta aliisque conjungitur. An- 
glj, atque Americani Calomel exigua dosi commen- 
danf, et isto et sanguinis missione, ut plurimum cu- 

ram complent. Brichetaus Scyllam praescribit', vi- 1 
nuni vero scillyticum alii. Si parva quantitate adsint 
urinac, ncc ulfa critica habeatur evacuatio Calomcli 
cum parvis digitalis Purpurcae dosibus jungitur, ita 
vero, ut nec vertigo nec vomitio exurgat. Cum aceto 
Scyliltico frictiories in abdoniifte afque ad sptriam 
dorsalem aliqui jubent. Si id irritum fiat, ulcera arti- 
ficialia ad nucae regionem, aut ad coxas, aut ad pe- 
des emolumentum gerere dicunt, nec non moxae 
applicationem ad cranii sucturas Fateri vero liceat , 
nullnm ex istis juvamen, imo graviora damna aegris 
nlhilissc. Ouid dicendum de electrico tluido ad caout 
adinoto, sicuti nonnulli cogitant? 

Si maxima copia serosa collecta fuerit effusio , est 
et qui capitis perforationem proponit, ut fluido colle- 
cto via sic patefiat. Hujusmodi propositio Hippocra- 
tis effato videtur inniti — aqua si in cerebro suborta 
fuerit, ita tamen , ut in adulto secus sano contingat, 
adhibites medicamentis si non sanatur, caput ad ce- 
rebrum ipsum perforandum est — Nullus fuit tamen 
inter medicos, ait Frankius, qui se nemincn a ca- 
pitis Hydrope hujus ope auxilii liberatum fuisse fas- 
sus sit. 

Gloveri, atque aliorum experimenta quae in hoc 
posita erant, scilicet crebris incisionibus sero colle- 
cto viam pandere, nique cerebri compressionem et 
mortetn praepedire, momentaneas tantum utilita- 

tes dederunt, sed minime mortem reniovere po- 
tuerunt. 

Atque haec uiorbi atrocissimi, qui dum medicinam 
admitteret , haud satis dignoscitur , aut dum certior 
auidauam eiusdem fit Diacnosis auxilium vix non 
omne excludit. tristissima iruaco cst 

THESES DEFENDENDAE. 



Sanguinis abusus non morbum vincit, se4 toflrbum; 
parit. 

II. 



Pseudoplasmata inflammationi propriam debent 

. • t 
originem» 

in. 

Potu, quam cibo, refici facilius est (Hippocrates). 

IV- 

» • 

Sanguinem contagio numquam deprebendit. 

■ 

• > ■ : y : f: • ;•;•:. 



• i « • 

. . , • •• •:•• i. « 



Morbi Dynamici curam non respuunt, quandoque 
mecbanicam. 



VI. 

- -t • ' . : • •< «••' S 



Agendi ratio Hydrargyri specitica. 

VII. 



i 



Symptomata, quae ab auctoribus qua serosae effu- 
sionis characteristtca babentur, saepe fallacia. 

VHI. 

Scntentia illorum, qui partum a foetus motibus 
pendere faciunt, imo ab ipsis omnino produci existi- 
mant minime admittenda. 

IX- 

In syphUide, quae systewa dermatos tenet, me- 
thodus endermica permaximi facienda. 

X:- 

i * I " t 

Pulmonum tubercula diflicillime sanantur. 

XV 

Hypochondria difficile bominem tcmperamento 
sanguineo praeditum aggreditur: si vcro aggrediatur 
eum magis affligit ac melancbolicum, at citius ipsum 
deserit. 

XII. 

Contagia vel per universum cutis organon, vel per 
organa respirationis et digestionis, vel per partes te- 
nui epidermide obtectas, vel insitionis ope humanum 
ingrediuntur corpus. 

